ai4bharat/Pralekha huggingface dataset:
وزارت خزانہ
بینکوں کو غیر دعوے والی جمع رقم کو نمٹانے کی خاطر " ڈپازٹر ایجوکیشن اینڈ اویرنیس"  فنڈ سے 5,729 کروڑ روپئے ملے
ریزرو بینک آف انڈیا  کے ذریعہ "ڈپازٹر ایجوکیشن اینڈ اویئرنس فنڈ اسکیم، 2014 " کو مشتہر کیا گیا تھا ، جس میں غیر دعوے والی جمع رقم سے متعلق ضابطوں کا احاطہ کیا گیا ہے اور اس میں فنڈ کے استعمال کی تفصیلات کا خاکہ پیش کیا گیا ہے ، جس میں کھاتہ داروں کے مفادات کو فروغ دینے اور آر بی آئی کے ذریعہ بیان کردہ دیگر مقاصد کے لیے استعمال کیا جا سکتا ہے ۔ یہ بات خزانے کے مرکزی وزیر مملکت ڈاکٹر بھاگوت کسن راؤ کراڈ نے آج لوک سبھا میں ایک سوال کے تحریری جواب میں بتائی ۔
وزیر موصوف نے بتایا کہ غیر دعویٰ شدہ رقم کو ، ان کے حقیقی مالکان / دعویداروں کو واپس کرنے کے لیے کیے گئے مختلف اقدامات کے نتیجے میں، کل 5,729 کروڑ روپئے "ڈپازٹر ایجوکیشن اینڈ اویرنیس"  فنڈ سے بینکوں کو کھاتوں میں جمع غیر دعوی شدہ رقم کو نمٹانے کے لیے پچھلے پانچ سالوں میں منتقل کیے گئے ہیں ۔ گزشتہ پانچ سالوں کے 31 مارچ کو ڈی ای اے فنڈ میں منتقل کیے گئے سرکاری اور نجی شعبے کے بینکوں کے غیر دعوے والی کھاتوں میں جمع رقم کی تفصیلات ضمیمہ میں دی گئی ہیں ۔
مزید معلومات فراہم کرتے ہوئے، ڈاکٹر کراڈ نے کہا کہ آر بی آئی نے غیر دعوی شدہ ڈپازٹس کی مقدار کو کم کرنے اور اس طرح کے ڈپازٹس کو صحیح دعویداروں کو واپس کرنے کے لیے مختلف اقدامات کیے ہیں۔ بینکوں کو دوسری باتوں کے ساتھ مشورہ دیا جاتا ہے کہ -
- بینک کی ویب سائٹس پر غیر دعوی شدہ ڈپازٹس کی فہرست پیش کریں ، جو دس سال یا اس سے زیادہ عرصے سے غیر فعال/ بغیر لین دین کے موجود ہیں؛
- صارفین اور ان کے قانونی ورثاء کے ٹھکانے تلاش کریں تاکہ حقدار دعویداروں کو غیر دعوی شدہ ڈپازٹس واپس کیے جا سکیں ۔
- غیر دعوی شدہ ڈپازٹس کی درجہ بندی کے بارے میں بورڈ کی منظور شدہ پالیسی مرتب کریں ۔ اور
- شکایات کے فوری حل، ریکارڈ رکھنے اور غیر دعوی شدہ جمع کھاتوں کا وقتاً فوقتاً جائزہ لینے کے لیے شکایت کے ازالے کا ایک طریقہ ٔکار وضع کریں۔
وزیر موصوف نے مزید کہا کہ آر بی آئی نے عوام کے لیے ایک سنٹرلائزڈ ویب پورٹل قائم کرنے کا اعلان کیا ہے تاکہ متعدد بینکوں میں غیر دعوی شدہ ڈپازٹس کو تلاش کیا جا سکے۔
وزیر موصوف نے کہا کہ آر بی آئی نے 100 دنوں کے اندر ملک کے ہر ضلع میں ہر بینک کے شدہ سب سے زیادہ رقم والے 100 غیر دعویٰ شدہ کھاتوں کا پتہ لگانے اور ادائیگی کرنے کے لیے بینکوں کے لیے "100 دن 100 ادائیگیاں " کی مہم بھی شروع کی ہے، جو یکم جون ، 2023 ء سے 8 ستمبر ، 2023 ء تک جاری رہے گی ۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7426
(Visitor Counter : 39
صحت اور خاندانی بہبود کی وزارت
کووڈ -19 اپ ڈیٹ
نئی دہلی23؍جولائی: ٹیکہ کاری کی ملک گیر مہم کے تحت ابھی تک 42.34کروڑویکسین کی خوراکیں لگائی جاچکی ہیں ۔
ملک بھرمیں ابھی تک مجموعی طورسے 30468079 ریکوری کےمعاملات ہوئے ہیں۔
ریکوری کی شرح اس وقت 97.36فیصد ہے ۔
گذشتہ 24گھنٹوں کے دوران 38740مریض بازیافت ہوئے ۔
گذشتہ 24گھنٹوں کے دوران ہندوستان میں 35342نئے معاملات رپورٹ کئے گئے ۔
ہندوستان کا ایکٹوکیس لوڈ اس وقت 405513ہے ۔
ایکٹومعاملات مجموعی کیسوں کا1.30فیصد ہے ۔
ہفتہ وار پازیٹوٹی کی شرح بدستور5فیصد سے کم ہے جو کہ اس وقت 2.14فیصد ہے ۔
روزانہ کی پازیٹوٹی کی شرح 2.12فیصد ہے ، جو کہ مسلسل 32دنوں کے لئے 3فیصد سے کم ہے ۔
جانچ کی صلاحیت میں نمایاں طورپراضافہ ہواہے –مجموعی طورپر 45.29کروڑٹسٹ کئے جاچکے ہیں ۔
ماحولیات، جنگلات اور موسمیاتی تبدیلی کی وزارت
مرکزی وزیر بھوپیندر یادو اور فرانس کے سفیر نے ماحولیات کے بھارت –فرانس سال کے تحت 2022 میں سرگرمیوں کو مزید مستحکم کرنے کیلئے مذاکرات کیے
نئی دہلی، 12 جنوری، 2022۔ماحولیات، جنگلات اور آب وہوا میں تبدیلی کے مرکزی وزیر جناب بھوپیندر یادو نے آج بہت سے اُمور پر تبادلہ خیال کیلئے فرانس کے سفیر عالی جناب ایمینول لینین کے ساتھ ورچول میٹنگ کی۔ ان اُمور کا تعلق ون اوشن سمٹ ، پلاسٹک آلودگی سے متعلق تعاون، پلاسٹک سےمتعلق عالمی معاہدہ، بایوڈائیورسٹی بیونڈ نیشنل جورسڈکشن سے متعلق اعلیٰ آرزو مند اتحاد  اور کوپ15 سے ہے۔
میٹنگ میں جناب یادو نے کہا کہ ون اوشن سمٹ سیاسی لیڈروں کو یکجا ہونے کا ایک موقع فراہم کریگا اور تمام فریق قابل کارروائی پہل قدمیوں او ر وعدوں کے علاوہ جرأتمندانہ اور استقلال کے ساتھ فیصلہ کن تعاون کرنے کیلئے تیار ہیں۔ البتہ ماحولیات کے وزیر نے زور دیتے ہوئے کہا کہ بھارت اپنے بحری مفادات کا تحفظ کرنے کے تئیں پوری طرح پُرعزم ہیں جبکہ وہ ضابطے پر مبنی بحری نظام کو برقراررکھنے کی حمایت کرتا ہے ۔ جیساکہ سمندر کے قانون سے متعلق یواین کنونشن 1982میں بتایا گیا ہے۔
مرکزی وزیر نے بحری کچرے کو روکنے اور اسے کم کرنے کیلئے کارروائی کرنے کی فوری ضرورت پر بھی زور دیا لیکن انہوں نے ملکوں کی جانب سے رضاکارانہ طور پر گھریلو کارروائی کی ضرورت پر زوردیا۔
جناب یادو نے اس اعلان کا بھی ذکر کیا جو 2022 تک ہندوستان میں پلاسٹک کے ایک بار استعمال کے خاتمے کیلئے عالمی ماحولیاتی دن 2018 کے دوران بھارت کے وزیراعظم کی جانب سے کیا گیا تھا۔
میٹنگ میں دونوں فریقوں نے تفصیل سے بایوڈائیورسٹی بیونڈ نیشنل جیورسڈکشن سے متعلق بہت زیادہ اتحاد کے موضوعات پر تفصیل سے تبادلہ خیال کیا اور اس بات کا بھی تفصیل سے ذکر کیا کہ اس سے کسی طرح بھی موجودہ قانونی وسائل فریم ورک اور متعلقہ موجودہ عالمی علاقائی اور شعبہ جاتی اداروں کو نقصان نہیں پہنچنا چاہئے۔
دونوں فریقوں نے اس بات پر مزید تبادلہ خیال کیا کہ غربت کے خاتمے، وسائل کو بروئے کار لانے اور اس کے نفاذ کو دھیان میں رکھتے ہوئے کس طرح کوپ 15 ، 2020 کے بعد کے گلوبل بایو ڈائیورسٹی فریم ورک  کو فروغ دینے میں مدد کرے گا۔
دونوں فریقوں نے ماحولیات کے بھارت-فرانس سال کے تحت 2022 میں سرگرمیوں میں مزید مستحکم کرنے پر بھی اتفاق کیا۔
۔۔۔۔۔۔۔۔۔۔۔
ش ح۔ ح ا۔ ع ن۔
U- 369
(Visitor Counter : 88
شمال مشرقی ریاستوں کی ترقی کی وزارت
اروناچل پردیش کے مشرقی کیمنگ ضلعے میں چیانگ تاجو میں آؤٹ ڈور اسٹیڈیم کی تعمیر
نئی دہلی،09 دسمبر، 2021 /خطے میں کھیلوں کی ترقی اور فروغ دینے اور علاقے کے انتہائی ہونہار نوجوانوں کو نہ صرف قومی بلکہ بین الاقوامی سطح پر ان کی حوصلہ افزائی کے لیے شمال مشرقی خطہ کی ترقی کی وزارت  کے تحت شمال مشرقی کونسل نے اروناچل پردیش کے مشرقی کامینگ ضلعے میں چیانگ تاجو میں آؤٹ ڈور اسٹیڈیم کی تعمیر کے لیے ایک پروجیٹ کو منظوری دی ہے۔
392.34 لاکھ روپے کی پروجیکٹ لاگت سے 2015 میں اس پروجیکٹ کی منظوری دی گئی تھی جن میں سے 90 فیصد حصہ این ای سی اور بقیہ 10 فیصد ریاستی حکومت نے برداشت کیا۔ اروناچل حکومت میں کھیلوں اور امور نوجوان کے ڈائریکٹوریٹ کی جانب سے اس پروجیکٹ پر عمل درآمد کیا گیا۔
وزیراعظم کا دفتر
وزیر اعظم نے بیساکھی کے خاص موقع پر لوگوں کو مبارکباد پیش کی
نئی دہلی۔ 14 اپریل وزیر اعظم جناب نریندر مودی نے بیساکھی کے خاص موقع پر لوگوں کو مبارکباد پیش کی ہے۔
ایک ٹویٹ میں وزیر اعظم نے کہا؛
"سبھی کو بیساکھی کی مبارکباد۔ میری دعا ہے کہ یہ تہوار ہماری زندگیوں میں خوشی اور خوشحالی کے جذبے کو فروغ دے ۔ ہر کسی کو کامیابی اور خوشحالی نصیب ہو۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4272
(
ریلوے کی وزارت
انڈین ریلوے پروٹیکشن فورسکو منظم گروپ ‘اے’ درجہ دینے کو کابینہ کی منظوری
نئی دہلی؍10جولائی2019؍وزیر اعظم جناب نریندر مودی کی صدارت میں منعقدہ کابینہ کمیٹی نےانڈین ریلوے پروٹیکشن فورس  کو منظم گروپ ‘اے’ کا درجہ دینے کو اپنی منظوری دے دی ہے۔اس منظوری کے نتیجے میں محکمہ عملہ اور ٹریننگ کے 06 جون 2000ء اور 24 اپریل 2009ء کےرہنما خطوط اور اس کے بعد کے ہدایات کے مطابق یکم جنوری 2006ء سے غیر عملی مالی اپگریڈیشن  اور 06 جون 2000ء سے سینئر ڈیوٹی پوسٹ  کی 30 فیصد کی شرح سے غیر عملی سلیکشن گریڈ  کے فوائد حاصل ہونے لگیں گے۔
اہم اثرات
آر پی ایف کو آرگنائزڈ گروپ‘اے’کا درجہ دینے سے افسران کے انجماد کا عمل ختم ہوگا اور ان کی ترقی کے مواقع بہتر ہوں گے۔جس کے نتیجے میں ان کا ترغیبی سطح بھی بہتر ہوگا۔آر پی ایف کے اہل افسران کو اس کا فائدہ پہنچے گا۔
پس منظر
دہلی ہائی کورٹ نے اپنے 4 دسمبر 2012ء کے حکم کے ذریعے ریلوے کو آر پی ایف کو گروپ‘اے’سروس کا درجہ دینے کی ہدایت دی تھی۔ اس حکم کوہندوستان کی سپریم کورٹ نے اپنے 5فروری 2019ء کے فیصلے میں بحال رکھا ہے۔اس ہدایت کے مطابق ریلوے بورڈ نے آر پی ایف کو آرگنائزڈ گروپ‘اے’ سروس کا درجہ دینے کی سفارش کی تھی۔
م ن۔ش س۔ن ع
U: 3017
(Visitor Counter : 55
سماجی انصاف اور تفویض اختیارات کی وزارت
آسام کے سونیت پور میں اے ڈی آئی پی اسکیم کے تحت دیویانگ جن کو امداد اور معاون آلات کی تقسیم کے لیے‘سماجک ادھیکاریتا شیور’ کا انعقاد
حکومت ہند کی سماجی انصاف اور تفویض اختیارات کی وزارت کی اے ڈی آئی پی اسکیم کے تحت ‘دیویانگ جن’ کو امداد اور معاون آلات کی تقسیم کے لیے ایک ‘سماجک ادھیکاریتا شیور’ کا انعقاد معذور افراد کے بااختیار بنانے کے محکمے  کی طرف سے اے ایل آئی ایم سی او اور ضلع سونیت پور انتظامیہ کے تعاون سے آج آسام کے ضلع سونیت پور میں کالاگورو سنگیت مہا ودیالیہ، تیز پور میں کیا گیا ۔
محترمہ پرتیما بھومک، مرکزی وزیر مملکت برائے سماجی انصاف اور تفویض اختیارات ، تقریب کے مہمان خصوصی نے ویڈیو کانفرنس کے ذریعے کیمپ کا ورچوئل طور پر افتتاح کیا۔ جناب اشوک سنگھل، ہاؤسنگ اور شہری امور، آبپاشی، حکومت آسام، جناب پلّب لوچن داس، رکن پارلیمنٹ، تیز پور حلقہ اور جناب پرتھوی راج رابھا، ایم ایل اے، تیز پور نے سونیت پور ضلع، آسام میں تقریب کے مرکزی مقام پر ذاتی طور پر شرکت کی۔
مختلف زمروں کے کل 3445 امداد اور معاون آلات جن کی مالیت 199.60 لاکھ روپے ہے، 1808 شناخت شدہ دیویانگ جنوں ، جن کی تشخیص ضلع سونیت پور کے مختلف مقامات میں اے ایل آئی ایم سی او کی طرف سے منعقدہ کیمپوں میں کی گئی تھی، کو مرحلہ وار مفت تقسیم کئے جائیں گے۔
مختلف قسم کے معاون آلات جو شناخت شدہ دیویانگ جن مستحقین جو بلاک سطح پر تشخیصی کیمپوں کے دوران رجسٹرڈ تھے، میں مرحلہ وار تقسیم کیے جائیں گے ، جس میں 154 موٹر والی ٹرائی سائیکل، 231 ٹرائی سائیکل، 429 وہیل چیئرز ، 832 بیساکھیاں، 140 واکنگ اسٹکس، 127 رولیٹرس، 60 اسمارٹ فون، 183 اسمارٹ چھڑی، 26 بریل کٹ، 08 بریل سلیٹ، 02 چھڑی، 110 سی پی چیئر، 278 ایم ایس آئی ای ڈی کٹ، 05 اے ڈی ایل کٹ ، سیل فون کے ساتھ اور 825 سماعت کی امداد شامل ہیں۔
کیمپوں کا انعقاد معذور افراد کی مدد کی اسکیم  برائے امداد/آلات کی خریداری/فٹنگ کے لیے کیا جاتا ہے۔  دیویانگ جنوں کو معاون امداد اور آلات فراہم کرنے کی سب سے مشہور اسکیم میں سے ایک ہے اور اس کا اہتمام مصنوعی اعضاء مینوفیکچرنگ کارپوریشن آف انڈیا  نے کیا ہے، جو کہ سماجی انصاف اور تفویض اختیارات کی وزارت کے تحت ایک عوامی شعبے کے ادارے کی حیثیت سے ریاستوں اور اضلاع کے حکام کے ساتھ مل کر اے ڈی آئی پی اسکیم کو نافذ کرنے والی ایجنسی کے طور پر شناخت کیا گیا ہے۔
جناب دیبا کمار مشرا نائب کشمنر بسوا ناتھ ضلع اور اے ایل آئی ایم سی او کے سینئر افسران بھی اس تقریب کے دوران موجود رہیں گے۔
مذکورہ ایونٹ کا یوٹیوب لنک درج ذیل ہے:-
https://youtu.be/Ac5vYzTHm-Q
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6816
(Visitor Counter : 65
عملے، عوامی شکایات اور پنشن کی وزارت
مرکزی وزیر مملکت ڈاکٹر جتیندر سنگھ نے جموں میں خصوصی اور اہم شعبوں کے ساتھ 750بستروالے اسپتال ایمس کی عمارت کی بھومی پوجن رسم ادا کی
2 ایمس کے علاوہ جموں اور کشمیر میں 9 میڈیکل کالجوں کوبھی منظوری دی گئی ہے:ڈاکٹر جتیندر سنگھ
نئی دہلی،13؍فروری،شمال مشرقی خطے کی ترقی کے مرکزی وزیر مملکت ، وزیراعظم کے دفتر، عملے، عوامی شکایات اور پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج جموں میں ایمس عمارت کی بھومی پوجن رسم ادا کی۔ اس موقع پر اظہار خیال کرتے ہوئے ڈاکٹر جتیندر سنگھ نے کہا کہ جموں و کشمیر ملک میں واحد مرکز کے زیرانتظام علاقہ ہے، جہاں 2 ایمس کیلئے منظوری دی گئی ہے، جن میں ایک جموں اور کشمیر میں ہے۔ انہوں نے شمال مشرقی ریاستوں کی کامیابی اور ترقی کی داستان کی طرز پر جموں و کشمیر کے مرکز کے زیرانتظام علاقے میں ترقی پر توجہ دینے کےلئے وزیراعظم کا شکریہ ادا کیا۔ ڈاکٹر جتیندر سنگھ نے کہا کہ 2ایمس کےعلاوہ جموں اور کشمیر میں 9 میڈیکل کالجوں کی بھی منظوری دی گئی ہے۔انہوں نے کہاکہ ووٹو بینک کی پالیسیوں سے ہٹ کر عوام کی فلاح و بہبود کے لئے کام کرنے والی حکومت کے نئے ورک کلچر سے عوام کو زبردست فائدہ ہوا ہے۔
مرکزی حکومت نے جنوری 2019 میں پردھان منتری سواستھ سرکشا یوجنا کے تحت جموں کے وجے پور ضلع سانبا میں ایمس کے قیام کی تجویز کو منظوری دے دی تھی۔
وزیراعظم جناب نریندر مودی نے پچھلے سال 3 فروری کو جموں میں ایمس کا سنگ بنیاد رکھاتھا، جسے 1661کروڑ روپے کی لاگت سے تعمیر کیا جائے گا۔ سی پی ڈبلیو ڈی اس پروجیکٹ پر کام کر رہا ہے۔ اندازہ ہےکہ یہ اگست 2022 تک یعنی 30مہینوں میں مکمل کر لیا جائے گا۔ 22315 مربع میٹر کےرقبے میں تیار کئے جانے والے اس اسپتال کے مکمل ہوجانے کی صورت میں ایمس جموں 750بستروالا اسپتال ہوگا، جس میں مخصوص اور اہم ڈپارٹمنٹس ہوں گے۔ اس کے علاوہ اس میں ایک میڈیکل کالج اور ایک نرسنگ کالج بھی ہوگا اور ایمس کی عمارت پوری طرح سےآلودگی سے پاک ہوگی، جس میں جدید آلات اور ٹیکنالوجی کو خاص اہمیت حاصل ہوگی۔
۰۰۰۰۰۰۰۰

U- 754
(Visitor Counter : 49
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 218.88 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.10 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 30,362 ہے
گذشتہ 24 گھنٹوں میں 1,997 نئے معاملات سامنے آئے
شفایابی کی شرح فی الحال 98.75 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.34 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 218.88کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.10 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
10415245
|
|
دوسری خوراک
|
|
10119287
|
|
احتیاطی خوراک
|
|
7038020
|
|
صف اول کے کارکنان
|
|
پہلی خوراک
|
|
18436898
|
|
دوسری خوراک
|
|
17717246
|
|
احتیاطی خوراک
|
|
13675366
|
|
12 سے 14 سال کی عمر کا گروپ
|
|
پہلی خوراک
|
|
41055105
|
|
دوسری خوراک
|
|
31868048
|
|
15 سے 18 برس کی عمر کے گروپ کے افراد
|
|
پہلی خوراک
|
|
61954847
|
|
دوسری خوراک
|
|
53122655
|
|
18سے44برس کی عمرکےگروپ کےافراد
|
|
پہلی خوراک
|
|
561313445
|
|
دوسری خوراک
|
|
515923815
|
|
احتیاطی خوراک
|
|
97222916
|
|
45 سے 59 برس کی عمر کے گروپ کے افراد
|
|
پہلی خوراک
|
|
204036026
|
|
دوسری خوراک
|
|
196996958
|
|
احتیاطی خوراک
|
|
49400711
|
|
60 سال سے زیادہ عمرکےافراد
|
|
پہلی خوراک
|
|
127673150
|
|
دوسری خوراک
|
|
123163413
|
|
احتیاطی خوراک
|
|
47684438
|
|
احتیاطی خوراک
|
|
21,50,21,451
|
|
کل تعداد
|
|
2,18,88,17,589
ہندوستان میں زیرعلاج مریضوں کی تعداد آج 30,362 ہوگئی جو ملک کے مجموعی پازیٹو معاملات کا 0.07 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.75 فیصد ہے۔گزشتہ 24 گھنٹوں کے دوران 3,908 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,40,47,344ہے۔
گزشتہ 24 گھنٹوں کے دوران 1,997 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 2,13,123 ٹیسٹ انجام دیئے گئے۔ ہندوستان میں اس وقت تک مجموعی طور پر 89.64 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.34 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 0.94 فیصد درج کی گئی ہے۔
عملے، عوامی شکایات اور پنشن کی وزارت
ڈاکٹر جتیندر سنگھ نے کووڈ-19 کے سلسلے میں جموں وکشمیر اور لداخ میں انتظامات اور باقاعدہ ٹرین خدمات جموں تک بحال کرنے کا جائزہ لیا
نئی دہلی،12 مئی، 2020، شمال مشرقی خطے کی ترقی کے مرکزی وزیر مملکت، وزیر اعظم کے دفتر میں وزیر مملکت،عملے، عوامی شکایات، پنشن، ایٹمی توانائی اور خلا کے محکمے کے وزیر مملکت ڈاکٹر جتیندر سنگھ نے آج جموں وکشمیر اور لداخ کے تمام ضلع ڈپٹی کمشنروں کے ساتھ کووڈ-19 کی تازہ صورت حال کے بارے میں تبادلہ خیال کیا۔ انھوں نے مرکز کے زیر انتظام دونوں علاقوں میں پھنسے ہوئے لوگوں کی آمد اورشرمک اسپیشل ٹرینوں کے ذریعے آنے والے مسافروں کے بارے میں انتظامیہ کے ذریعے کیے گئے انتظامات نیز باقاعدہ ریل خدمات کل سے جموں تک بحال کرنے کے موضوعات پر بھی تبادلہ خیال کیا۔
وزیر موصوف نے کووڈ-19 کے بحران پر قابو پانے کے سلسلے میں مرکز کے زیر انتظام دونوں علاقوں کی طرف سے کی گئی مسلسل اور قابل تعریف کوششوں کے لیے ڈپٹی کمشنروں کو مبارک باد دی۔ ڈاکٹر جتیندر سنگھ نے کہا کہ یہ انتظام دوسری ریاستوں اور مرکز کے زیر انتظام علاقوں سے کہیں بہتر تھا۔ ڈاکٹر جتیندر سنگھ نے کہا کہ درحقیقت جموں وکشمیر میں کیسوں کے دوگنا ہونے کا وقت قومی اوسط سے بھی بہتر ہے۔ انھوں نے کووڈ-19 کے لیے بڑی تعداد میں کیے جانے والے ٹیسٹوں پر اطمینان کا اظہار کیا۔
ڈاکٹر سنگھ نے مزید کہا کہ پچاس ہزار سے زیادہ دوسری جگہوں پر پھنسے ہوئے افراد جس میں طلبا بھی شامل ہیں، مرکز کے زیر انتظام علاقے میں واپس آگئے ہیں اور انتظامیہ نے ان کی جانچ کرنے، انہیں قرنطینہ میں رکھنے اور انھیں گھر واپس بھیجنے کے سلسلےمیں ایک شاندار کام انجام دیا ہے۔ وزیر موصوف نے ڈپٹی کمشنروں پر زوردیاکہ وہ دکانوں کو مرحلے وار طریقے پر کھلوائیں جس کے تحت مختلف دکانیں، مختلف دنوں میں ، مختلف اوقات پر کھلیں تاکہ ایک دوسرے سے فاصلہ رکھنے کے طریقوں پر عمل کیا جائے گا۔ وزیر موصوف نے شہریوں کے تحفظ کے لیے آروگیہ سیتو ایپ ڈاؤن لوڈ کرنے اور اسے استعمال کرنے کے بارے میں وزارت داخلہ کی ہدایات کا بھی اعادہ کیا۔
وزیراعظم کا دفتر
ڈیجیٹل ادائیگیوں نے بہت سے لوگوں کی زندگیوں میں آسانی اور راحت پیدا کی ہے: وزیر اعظم
وزیراعظم جناب نریندر مودی نے آج اس بات کا ذکر کیا کہ ڈیجیٹل ادائیگی وں سے بہت سے لوگوں کی زندگی میں آسانی اور راحت آئی ہے۔
ایک شہری کے ٹویٹ کے جواب میں وزیر اعظم نے ٹویٹ کیا:
’’ڈیجیٹل ادائیگی نے بہت سے لوگوں کی زندگیوں میں آسانی اور راحت پیدا کی ہے۔ آپ کو اس موضوع پر بہت سے واقعات سننے کو ملیں گے۔ ‘‘
اسی طرح ہندوستان میں ڈیجیٹل ادائیگیوں کو اپنانے کے بارے میں بیرون ملک مقیم ہندوستانی کے ٹویٹ کا جواب دیتے ہوئے وزیر اعظم نے ٹویٹ کیا:
’’یہ منظر پورے ہندوستان میں ایک عام بات ہے ... ہمارے لوگوں نے ٹیکنالوجی اور جدت طرازی کو اپنانے میں غیر معمولی مہارت کا مظاہرہ کیا ہے۔‘‘
کابینہ
گروپ ‘اے ’ ایکزیکیٹو کیڈرافسران کو منظم گروپ ‘ اے ’ سروس  کی تجویز کو کابینہ کی منظوری
نئی دہلی ،4 ؍جولائی : وزیراعظم ، جناب نریندرمودی کی صدارت میں مرکزی کابینہ نے گروپ ‘اے ’ ایکزیکیٹو کیڈرافسران کو منظم گروپ ‘ اے ’ سروس  کو سینٹرل آمڈ پولیس فورسز  کے گروپ‘ اے ’کے ایکزیکیٹوآفیسرکا درجہ دینے اور نان فنکشنل فائننشیل اپ گریڈیشن  اورنان فنکشنل سلیکشن گریڈ کی توسیع کی تجویز کو منظوری دے دی ہے ۔
فوائد
الف ۔ اس کے نتیجے میں سی اے پی ایف کے اہل گروپ ‘اے ’ ایکزیکیٹوکیڈرآفیسرز کو این ایف ایف یو کا درجہ دیاجائیگا۔
ب۔ اس فیصلے سے رہنما خطوط کے مطابق 30فیصد کی شرح اضافے کے ساتھ این ایف ایس جی کے فوائد حاصل کرنے کے لئے سی اے پی ایف کے گروپ ‘اے ’ کے ایکزیکیٹوکیڈرکے افسران کو بھی فائدہ پہنچے گا۔
پس منظر
سی اے پی ایف کے گروپ ‘اے ’ ایکزیکیٹوآفیسروں کے ذریعہ اوجی ایف کا درجہ دینے اوراس کے ساتھ ہی این ایف ایف یو اور این ایف ایس جی کے فوائد ، کے حصول کے لئے دہلی ہائی کورٹ میں متعدد عذرداریاں داخل کی گئی تھیں۔ دہلی ہائی کورٹ نے اپنے 3ستمبر ، 2015اور 15دسمبر ،2015کے احکامات کے ذریعہ سی اے پی ایف کے گروپ ‘اے ’کیڈرآفیسروں کو او جی اے ایس سے متعلق قراردیااور انھیں این ایف ایف یو اور این ایف ایس جی کی سہولت دینے کے لئے احکامات جاری کئے۔ دہلی ہائی کورٹ کے احکامات کے خلاف یونین آف انڈیا اوردیگرکے ذریعہ سپریم کورٹ میں اسپیشل لیوپیٹیشن داخل کی گئی تھیں ،انھیں سپریم کورٹ نے اپنے 5فروری ، 2019کو مسترد کردیا۔ عدالت عالیہ نے سی اے پی ایف کے گروپ ‘ اے ’ کیڈرکے آفیسروں کو این ایف ایف یو او راین ایف ایس جی کی سہولت مہیاکرانے کے دہلی ہائی کورٹ کے فیصلے اور احکامات کو برقراررکھا۔
۔۔۔۔۔۔۔۔۔۔۔۔۔۔
U-2826
(Visitor Counter : 141
وزارت دفاع
لیفٹیننٹ جنرل ہردیپ چندرن نائر-اے وی ایس ایم، وائی ایس ایم نے آسام رائفلز کے ڈائریکٹر جنرل کا عہدہ سنبھالا
نئی دہلی،1/جون2021،
لیفٹیننٹ جنرل ہردیپ چندرن نائر، اتی وششٹ سیوا میڈل،  بدھ سیوا میڈل  نے یکم جون 2021 کو آسام رائفلز کے 21ویں ڈائریکٹر جنرل کا عہدہ سنبھال لیا ہے۔ ۔ انہیں آسام رائفلز اور شمال مشرق کا وسیع تجربہ ہے، کیونکہ اس سے پہلے وہ آسام رائفلز میں انسپکٹر جنرل اور کمپنی کمانڈر کی حیثیت سے فرائض انجام دینے کے ساتھ ساتھ ایک بریگیڈ کمانڈر کے طور پر آسام رائفلز بٹالینز کی کمان بھی سنبھال چکے ہیں۔
جنرل آفیسر کو 1985 میں سکھ ریجمنٹ میں کمیشن ملا تھا۔ وہ سینک اسکول ستارہ، نیشنل ڈیفنس اکیڈمی، ڈیفنس سروسیز اسٹاف کالج، کالج آف ڈیفنس مینجمنٹ اور باوقار انڈین انسٹی ٹیوٹ آف پبلک ایڈمنسٹریشن کے سابق طالب علم ہیں۔ انہیں جنگ سے متعلق کارروائیوں کا وسیع تجربہ ہے، کیونکہ وہ سیاچن گلیشئر اور آسام میں اپنی بٹالین  کی کمان سنبھال چکے ہیں۔ اس کے علاوہ، شمال مشرق میں وہ منی پور اور سکم میں کمپنی کمانڈر، آسام میں بٹالین کمانڈر، منی پور میں بریگیڈ کمانڈر رہ چکے ہیں اور حال ہی میں وہ ناگالینڈ میں آسام رائفلز کے انسپکٹر جنرل کی حیثیت سے بھی فرائض انجام دے چکے ہیں۔ وہ مہو کے انفینٹری اسکول، بھوٹان میں انڈین ملٹری ٹریننگ ٹیم میں ایک انسٹرکٹر رہ چکے ہیں، اس کے علاوہ وہ ممتاز ڈیفنس سروسیز اسٹاف کالج میں ڈائریکٹنگ اسٹاف کے طور پر بھی فرائض انجام دے چکے ہیں۔
وہ فوج کے ہیڈکوارٹرس میں ایک کرنل، میجر جنرل اور لیفٹینٹ جنرل کی حیثیت سے خدمات انجام دے چکے ہیں۔ انہوں نے مہاراشٹر، گجرات اور گوا کے علاقے میں ڈیفنس اینٹلی جنس ایجنسی میں بریگیڈیئر جنرل اسٹاف کے طور پر بھی فرائض انجام دیے ہیں۔
فوجی ہیڈکوارٹر میں اپنے آخری اسائنمنٹ میں وہ بھارتی فوج میں افسران اور جوانوں کی بھرتی سے متعلق ذمہ دار عہدے ‘ڈائریکٹر جنرل ریکروٹنگ’ کے طور پر تعینات تھے۔ انہیں ناگالینڈ میں انسپکٹر جنرل آسام رائفلز  کی حیثیت سے ان کی کمان کے دوران اتی وششٹ سیوا میڈل، منی پور میں ایک بریگیڈ کی کمان کے دوران ‘یدھ سیوا میڈل’ اور ان تینوں مواقع پر، چیف آف آرمی اسٹاف کمینڈیشن کارڈ سے سرفراز کیا جاچکا ہے۔
۔۔۔۔۔۔۔۔۔۔۔
U-5448
ش ح۔ ع م ۔ ت ع۔
(Visitor Counter : 127
کیمیکلز اور فرٹیلائزر کی وزارت
موجودہ مالی سال میں جن اوشدھی کیندروں نے 484 کروڑ روپئے کی ریکارڈ فروخت کی
نئی دہلی،14جنوری، 2021، موجودہ مالی سال 2020-2021 میں  ملک کے تمام اضلاع کے 7064 پردھان منتری بھارتیہ جن اوشدھی کیندروں نے 484 کروڑ روپئے کی مالیت کی معیاری جینرک دوائیں فروخت کیں۔ یہ اعداد وشمار پچھلے مالی سال کی اسی مدت کے مقابلے میں 60 فیصد زیادہ ہیں جس کے سبب شہریوں کو تقریباً 3000 کروڑ روپئے کی بچت ہوئی ہے۔ کیمیاوی اشیا اور کیمیاوی کھاد کے مرکزی وزیر جناب سدانند گوڑا نے آج کرناٹک میں یہ اعلان کیا۔
مالی سال 2019-20میں جن اوشدھی کیندروں کے لیے بھارت سرکار کی گرانٹ 35.51 کروڑ روپئے رہی جبکہ شہریوں کو بچت 2600 کروڑ روپئے کی ہوئی۔ اس طرح حکومت نے جو خرچ کیا میں سے ہر ایک روپئے کے بدلے شہریوں کو 74 روپئے کی بچت ہوئی۔ جناب گوڑا نے کہا کہ اس کے بڑے افزائشی اثرات مرتب ہوئے ہیں۔
وزیر موصوف نے یہ اعلان بھی کیا کہ پورے ملک میں خواتین کو بااختیار بنانے کے سلسلے میں قدم اٹھاتےہوئے آج کی تاریخ تک 10 کروڑ سے زیادہ جن اوشدھی ’’سویدھا‘‘سینٹری پیڈس ایک روپئے فی پیڈ کی قیمت پر فروخت کئے گئے ہیں۔ دسمبر 2020 میں 3.6 کروڑ روپئے کے جن اوشدھی ’’سویدھا‘‘ سینٹری پیڈ کی خرید کا آرڈر دیا گیا تھا۔ 30 کروڑ جن اوشدھی ’’سویدھا‘‘ سینٹری پیڈس کے ٹینڈر کو قطعی شکل دی جاچکی ہے۔
خاص طور پر کرناٹک کے بارے میں بات کرتے ہوئے جناب گوڑا نے کہا کہ اس وقت کرناٹک میں 788 پردھان منتری بھارتیہ جن اوشدھی کیندر شہریوں کی خدمت کر رہے ہیں اور یہ کام سستی، ا علیٰ معیاری، جینرک دواؤں کی فراہمی کے ذریعے کیا جارہی ہے۔ کرناٹک کا مقصد ریاست میں مارچ 2021 تک کل ملاکر 800 پی ایم بی جے کے کھولنا ہے۔ بہت سی دواؤں کے ساتھ صحت کی دیکھ بھال کے شعبے میں ایک بے مثال شروعات کرتے ہوئے کرناٹک میں پی ایم بی جے کے کیندروں کا مقصد مارچ 2021 تک 125 کروڑ روپئے کی فروخت حاصل کرناہے۔
صحت اور خاندانی بہبود کی وزارت
طبی پیشہ وروں کا دوبارہ رجسٹریشن
نئی دہلی، 12 جولائی 2019/صحت اور خاندانی فلاح و بہبود کے وزیر مملکت جناب اشونی کمار چوبے نے آج یہاں لوک سبھا میں ایک تحریری جواب میں بتایا کہ آج کی تاریخ تک انڈین میڈیکل کونسل ایکٹ، 1956 ڈاکٹروں کا دوبارہ رجسٹریشن نہیں کراتا ہے۔ میڈیکل کونسل آ ف انڈیا  نے مرکزی حکومت کی سابقہ منظوری کے ساتھ انڈین میڈیکل کونسل  ریگولیشنز، 2002 کو مشتہر کیا ہے جو منجملہ دیگر چیزوں کے یہ ہدایت دیتا ہے کہ ایک معالج کو طبی تعلیم جاری رکھنے  کے ایک حصہ کے طور پر پیشہ ورانہ میٹنگوں میں شرکت کرنی چاہئے۔معالجین کی پیشہ ورانہ صلاحیت کو بڑھانے اور ان کی طبی معلومات کو اپ ڈیٹ کرنے کے لئےاس طرح کی ایس ایم ای میں طبی پیشہ وروں کو ہر پانچ سال میں کم از کم 30 گھنٹے ضرور شرکت کرنی چاہئے۔ جس ایس ایم ای کا انعقاد مشہور پیشہ ورانہ تعلیمی اداروں یا کوئی دیگر مجاز شدہ تنظیموں کے ذریعہ کیا گیا ہو۔ مزید برآں ایسے طبی پیشہ وروں کے سلسلہ میں مرکزی سطح پر ایسی کوئی ڈیٹا تیار نہیں کی جاتی ہے جنہوں نے ایس ایم ای کے حصے کے طور پر پیشہ ورانہ میٹنگوں میں اپنی شرکت کے بارے میں معلومات نہ سونپی ہو۔
۔۔۔۔۔۔۔۔۔۔۔
م ن۔ن ا ۔ ج۔
U- 3077
(Visitor Counter : 55